Δήμος Μεθάνων

Ο Δήμος Μεθάνων ήταν δήμος που ανήκε στην νομαρχία Πειραιά της περιφέρειας Αττικής. Με τη διοικητική διαίρεση του 2011 (Σχέδιο Καλλικράτης), από 1 Ιανουαρίου 2011  εντάχθηκε στο νέο δήμο Τροιζηνίας-Μεθάνων. Γεωγραφικά βρίσκεται στην Πελοπόννησο στο νότιοανατολικό τμήμα της Αργολικής χερσονήσου και καταλαμβάνει όλη την ηφαιστειογενή χερσόνησο των Μεθάνων. Η χερσόνησος των Μεθάνων περιβάλλεται από θάλασσα, εκτός από μία στενή λωρίδα γης με την οποία συνδέεται με την Αργολική χερσόνησο. Σε αυτή την πλευρά συνόρευε με τον πρώην δήμο Τροιζήνος. Ο δήμος Μεθάνων περιλαμβάνει τέσσερα δημοτικά διαμερίσματα και έχει συνολικό πληθυσμό 2.057 κατοίκους. Έδρα του δήμου ήταν τα Μέθανα

Ο δήμος περιλαμβάνει τα παρακάτω δημοτικά διαμερίσματα και οικισμούς:
  Δ.δ. Λουτροπόλεως Μεθάνων  [ 1.212 ]  
 τα Μέθανα [ 1.148 ]  
 τα Δριτσαίικα [ 64 ]  
  Δ.δ. Κουνουπίτσας  [ 263 ]  
 η Κουνουπίτσα [ 136 ]  
 ο Άγιος Γεώργιος [ 47 ]  
 ο Άγιος Νικόλαος [ 16 ]  
 ο Μακρύλογγος [ 30 ]  
 τα Παλιά Λουτρά [ 34 ]  
  Δ.δ. Κυψέλης Μεθάνων  [ 169 ]  
 η Κυψέλη [ 94 ]  
 οι Άγιοι Θεόδωροι [ 75 ]  
  Δ.δ. Μεγαλοχωρίου  [ 413 ]  
 το Μεγαλοχώρι [ 167 ]  
 το Βαθύ [ 170 ]  
 η Καμένη Χώρα [ 35 ]  
 το Μεγάλο Ποτάμι [ 41 ]

Δήμαρχοι Μεθάνων 
Ο δήμος συστάθηκε στον Νομό Αργολίδος και Κορινθίας στις 7 Ιουνίου 1834 με έδρα τον οικισμό Μέθανα, υπήχθη στον νομό Αργολίδας (1899), έπειτα αποσπάστηκε ξανά στον Νομό Αργολίδας και Κορινθίας (1909), στη συνέχεια λειτούργησε ως κοινότητα (1912) και υπήχθη στον νομό Αττικής και Βοιωτίας (1925), αναγνωρίστηκε σε δήμο (1934) , υπήχθη στον νομό Αττικής (1943), στον νομό Πειραιώς (1964) και στις 7 Ιουνίου 1966 μετονομάστηκε σε δήμο Λουτροπόλεως Μεθάνων. Υπήχθη ξανά στον νομό Αττικής (1972) και ο δήμος Μεθάνων λειτούργησε ως την κατάργησή του, το 1997.

Εξωτερικοί σύνδεσμοι
Δήμος Μεθάνων

Παραπομπές 

Μ